CELEX: E1994C0194
Language: el
Date: 1994-11-30 00:00:00
Title: ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 194/94/COL της 30ής Νοεμβρίου 1994 για την έγκριση των εθνικών σχεδίων για την έγκριση εγκαταστάσεων πουλερικών σε ορισμένα κράτη ΕΖΕΣ

Avis juridique important

|

E1994C0194

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 194/94/COL της 30ής Νοεμβρίου 1994 για την έγκριση των εθνικών σχεδίων για την έγκριση εγκαταστάσεων πουλερικών σε ορισμένα κράτη ΕΖΕΣ  

Επίσημη Εφημερίδα αριθ. L 383 της 31/12/1994 σ. 0045 - 0046

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 194/94/COL της 30ής Νοεμβρίου 1994 για την έγκριση των εθνικών σχεδίων για την έγκριση εγκαταστάσεων πουλερικών σε ορισμένα κράτη ΕΖΕΣ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως προσαρμόστηκε από το πρωτόκολλο περί προσαρμογής της συμφωνίας για τον Ευρωπαϊκό Οικονομικό Χώρο, και ιδίως το άρθρο 17 και το πρωτόκολλο 1 παράγραφος 4 στοιχείο δ),την πράξη που αναφέρεται στο σημείο 4 του κεφαλαίου I του παραρτήματος I της συμφωνίας για τον Ευρωπαϊκό Οικονομικό Χώρο σχετικά με τους υγειονομικούς όρους των ζώων που διέπουν το διακοινοτικό εμπόριο και τις εισαγωγές από τρίτες χώρες πουλερικών και αυγών εκκόλαψης (οδηγία 90/539/EOK του Συμβουλίου, η οποία εφεξής καλείται «πράξη περί πουλερικών»), και ιδίως το άρθρο 3 παράγραφος 2,τη συμφωνία μεταξύ των κρατών ΕΖΕΣ σχετικά με τη σύσταση Εποπτεύουσας Αρχής και Δικαστηρίου, όπως προσαρμόστηκε από το πρωτόκολλο περί προσαρμογής της συμφωνίας μεταξύ των κρατών ΕΖΕΣ για τη σύσταση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1 άρθρο 1 στοιχείο ε),Εκτιμώντας:ότι η Φινλανδία με επιστολή της 18ης Φεβρουαρίου 1994, η Σουηδία με επιστολή της 12ης Απριλίου 1994 και η Νορβηγία με επιστολή της 14ης Ιουλίου 1994, υπέβαλαν στην Εποπτεύουσα Αρχή της ΕΖΕΣ εθνικά σχέδια για την έγκριση εγκαταστάσεων πουλερικών 7ότι τα σχέδια αυτά εξετάστηκαν και διαπιστώθηκε ότι πληρούν τις απαιτήσεις της πράξεως περί πουλερικών, και ιδίως του παραρτήματος II 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Κτηνιατρικής Επιτροπής της ΕΖΕΣ, η οποία υποβοηθεί το έργο της Εποπτεύουσας Αρχής της ΕΖΕΣ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:1. Εγκρίνονται τα σχέδια που υποβλήθηκαν από τα κράτη ΕΖΕΣ, που αναφέρονται στο παράρτημα, για την έγκριση εγκαταστάσεων σύμφωνα με το άρθρο 3 παράγραφος 2 της πράξεως που αναφέρεται στο σημείο 4 του κεφαλαίου I του παραρτήματος I της συμφωνίας για τον Ευρωπαϊκό Οικονομικό Χώρο σχετικά με τους υγειονομικούς όρους των ζώων που διέπουν το διακοινοτικό εμπόριο και τις εισαγωγές από τρίτες χώρες πουλερικών και αυγών εκκόλαψης (οδηγία 90/539/EOK).2. Τα κράτη ΕΖΕΣ, που αναφέρονται στο παράρτημα, θα θέσουν σε εφαρμογή, μέχρι την 1η Δεκεμβρίου 1994, τους νόμους, κανονισμούς και διοικητικές διατάξεις για την εφαρμογή των σχεδίων που αναφέρονται στο άρθρο 1.3. Τα κράτη ΕΖΕΣ, που αναφέρονται στο παράρτημα, θα κοινοποιήσουν στην Εποπτεύουσα Αρχή της ΕΖΕΣ τα κείμενα των διατάξεων του εθνικού δικαίου που θα θεσπίσουν συμμορφούμενα προς την παρούσα απόφαση.4. Η παρούσα απόφαση αρχίζει να ισχύει την 1η Δεκεμβρίου 1994.5. Η παρούσα απόφαση απευθύνεται στα κράτη ΕΖΕΣ.6. Η παρούσα απόφαση είναι αυθεντική στην αγγλική γλώσσα.Βρυξέλλες, 30 Νοεμβρίου 1994.Για την Εποπτεύουσα Αρχή της ΕΖΕΣPekka SΔILΔΜέλος της Εποπτεύουσας ΑρχήςΠΑΡΑΡΤΗΜΑ Κράτη ΕΖΕΣ με εγκεκριμένα εθνικά σχέδια για την έγκριση εγκαταστάσεων πουλερικών σύμφωνα με το άρθρο 3 παράγραφος 2 της πράξεως περί πουλερικών ΦινλανδίαΝορβηγίαΣουνδία